Zeci de reclamații au fost înregistrate la Autoritatea Naţională pentru Protecţia Consumatorilor (ANPC) împotriva magazinului online Homeycomb.ro, site de sales home&deco din România. Oamenii se plâng că produsele pe care le-au comandat și achitat cu cardul, online, nu au ajuns niciodată la destinație. Mai mult, dacă produsele ajungeau la destinație, păgubiții spun că erau de foarte proastă calitate sau că, deși comandaseră un anumit produs, primeau un altul. În aceste condiții, oamenii au returnat respectivele produse, dar ori nu și-au primit banii înapoi, ori s-a amânat foarte mult restituirea banilor.

Homeycomb este un magazin online care vinde mobilă, accesorii, decorațiuni de interior și se recomandă ca un site care vinde produse "de lux, cele mai noi apariți ale brandurilor de top și designerilor renumiți". În plus, reprezentanții Homeycomb susțin că "punând preț pe satisfacția clienților, homeycomb.ro consolidează statutul de "life-time client", mizând pe fidelizarea membrilor săi".

Nu de aceeași părere sunt, însă, clienții Homeycomb, mulți dintre acești catalogându-i pe reprezentanții magazinului online "țepari".

Oamenii se plâng pe forumuri, bloguri sau pe paginile personale de Facebook că au fost înselați de Homeycomb.

Mesajele clienților revoltați, despre magazinul online Homeycomb

"ATENTIE la site-ul #Homeycomb !! Sunt tepari! Am facut o comanda pe 4 decembrie, pe care am si achitat-o cu cardul. Am anulat comanda apoi din cauza termenului de livrare exagerat si am solicitat returnarea banilor. Mi s-a transmis ca ii vor primi inapoi in termen de 10 zile, apoi 14 zile, apoi luni, "ca numai joi si vineri se fac plati"... si tot stau sa ma rog de ei sa-mi dea banii inapoi.

Se pare ca mai sunt si altii care nu si-au primit banii inapoi."

"Comand online de ani de zile, dar cu o asa nesimtire nu am fost tratat niciodata.

Am comandat o masuta de cafea in octombrie, iar comanda a ajuns in ianuarie. Ok, se mai intampla. O platesc ( ramburs ), o duc in casa, desfac coletul si gasesc o mizerie de masuta de cafea, cu multiple defecte de fabricatie, lac scurs, bavuri, crapaturi.

Le dau mail pentru a renunta la comanda, vine DPD ul, ridica coletul, si de atunci s-a cam facut o luna.

Nu mai imi raspund la mailuri, banii nu i-am vazut nici in ziua de azi in cont. Aceeasi vrajeala cu contabilitatea o primesc si eu. I-am intrebat daca pot ridica banii de la ei de la sediu, dar la fel, nu am primit raspuns.

Am depus reclamatie la ANPC, astept solutionare. Intre timp chiar am de gand sa ma duc la IPJ Ilfov sa depun o plangere penala pentru inselaciune.

Valoare prejudiciu: 600 lei. Nu e o suma mare, dar e vorba de gest si de nesimtirea lor in tratarea clientilor, nesimtire pe care nu am mai intalnit-o la nici un comerciant online fie el mai mic sau mai mare.

Eu unul. am luat foarte personal treaba asta, si dispun de resursele necesare pentru a imi bate capul cu ei, si asta o sa fac.

Urmeaza...parte civila in instanta.

Sfat: NU cumparati de la ei. Sunt si scumpe, si proaste, iar la customer care sunt sub orice critica."

"Buna! Si eu am patit acelasi lucru cu acesti neseriosi. Am comandat un produs in valoare de 115 ron pe 28.11.2014, l-am primit pe 03.12.2014, zi in care am facut si returul deoarece nu corespundea cerintelor. Mi-au confirmat (prin email) primirea returului pe 08.12.2014. Nici pana astazi nu am primit banii in cont, evident i-am tot sunat, mi-au raspuns acelasi lucru (ca urgenteaza plata etc..). Am inregistrat saptamana trecuta plangere la ANPC. Astazi cand i-am sunat din nou mi-a spus dnsoara de la capatul firului ca exact in acest moment imi efectueaza plata si maine ar trebui sa primesc banii. Sper sa ii primesc inainte sa le mai dea inca o amenda cei de la ANPC

Daca nu primesc banii maine, ma voi duce la sediul lor (mi-au spus ca ii pot gasi la adresa pana in ora 17:00).

Asadar, sfatul meu este sa nu comandati de pe acest site!"

"Buna ziua,

Si eu am dat o comanda in noiembrie si trebuia sa fie livrata la inceputul lui decembrie. Neprimind nimic, le-am trimis mail si mi-au spus ca voi primi produsele la sfarsitul lui decembrie. Nici atunci nu am primit nimic, am trimis iar mail si mi-au raspuns ca livreaza in ianuarie. In februarie, deja extrem de enervata, le-am scris ca vreau sa-mi dea banii inapoi. Si ce mi-au raspuns? Ca o sa livreze produsele, mai putin unul dintre ele, care nu mai era pe stoc. Am insistat sa-mi dea banii si nu i-am primit nici pana in ziua de azi, desi le-am trimis mai multe mail-uri.

O sa fac reclamatie la ANPC. Eu nu am mai patit asa ceva, desi am facut zeci de comenzi online." - mesaj postat pe 11 martie.

"Extrem de neseriosi!

Si eu incerc de 3 saptamani sa imi recuperez banii pe o comanda care nu avea sa imi mai fie vreodata livrata pentru ca nu mai aveau produsul in stoc."

"Banii din cont mi i-au luat imediat insa acum ca sa ii recuperez dureaza cu saptamanile."

"NU recomand sa comandati de pe Homeycomb - Homeycomb. Pentru cine nu stie site-ul de mai sus, e un magazin online de tipul FashionDays, Stilago etc., doar ca bazat mai mult pe articole pentru casa.

Problema mea personala cu ei este ca am comandat un produs, am cerut returnarea, au confirmat si primit produsul dar nu am primit banii inapoi dupa 50 de zile. Iar asta in conditiile in care ei au propus 14 zile pentru returnarea banilor. De fiecare data cand am incercat sa comunic cu ei mi s-a zis aceasi placa proasta de customer support cum ca au trimis cererea catre departamentul financiar si ca o sa urgenteze rezolvarea problemei.

Mai mult, am cerut copie dupa factura pentru ca nu o gaseam si nu mi-au trimis nimic. Desigur, am facut cererea la telefon si nu la ei cu numar de inregistrare. Din pacate nu pot dovedi acest lucru, ca altfel ca si ignorarea acestei cereri este ilegala. Noroc ca am gasit-o ulterior si am reusit sa depun plangere impotriva lor la ANPC.

Presupun ca magazinul trage catre insolventa tinand cont ca nu vor sa imi dea banii inapoi desi au primit produsul. Este vorba despre o suma de ~70RON, in conditiile in care ei vand si mobila de >1000RON.

Sfatul meu este sa aveti mare grija cu ei. Vad ca ofera si discount 5% pentru plata in avans cu cardul. Cine stie daca trimit produsele sau ramaneti fara bani. Au mai fost magazine de tipul asta care au inchis portile, eu unul nu recomand sa (mai) comandati de la ei."

Magazinul online Homeycomb, amendat de ANPC: 34 de plângeri doar în 2015

Conform unui răspuns transmis de reprezentanții ANPC la solicitarea B365.ro, la Comisariatul pentru Protecția Consumatorilor Ilfov, acolo unde are firma SC FIRMDECOR SRL, firmă care are magazinul online Homeycomb, au fost înregistrate 24 reclamații în anul 2014, iar în anul 2015 un număr de 34 de reclamații.

Firma a fost amendată de ANPC, în 2014, cu 17.000 lei, iar în 2015 cu 6.000 lei. Cu toate acestea, activitatea magazinului nu a fost suspendată, deși neregulile semnalate de clienții păgubiți sunt recurente.

Principalele aspectele reclamate la Homycomb, conform ANPC:

- Operatorul economic a depășit termenul de returnare a produsului pentru a restitui contravaloarea acestuia;

- Produsele achitate online nu au ajuns la destinație;

- Produse ale căror caracteristici nu corespundeau celor prezentate;

- Nereturnare sumă pentru produsele comandate.













Etichete: Homeycomb, Homeycomb.ro, Homeycomb.ro ANPC, Homeycomb.ro teapa, magazin online teapa, plangeri Homeycomb.ro, realitatea